CELEX: 32022D0251
Language: sk
Date: 2022-02-21 00:00:00
Title: Rozhodnutie Rady (SZBP) 2022/251 z 21. februára 2022, ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku

22.2.2022   
               
               
                  SK
               
               
                  Úradný vestník Európskej únie
               
               
                  L 41/31
               
            
         ROZHODNUTIE RADY (SZBP) 2022/251
         z 21. februára 2022,
         ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada sa 7. júla 2003 dohodla na vymenovaní osobitného zástupcu Európskej únie (ďalej len „OZEÚ“) pre Zakaukazsko.
                  
               
                     (2)
                  
                  
                     Rada 13. novembra 2017 prijala rozhodnutie (SZBP) 2017/2071 (1), ktorým bol pán Toivo KLAAR vymenovaný za OZEÚ pre Zakaukazsko a pre krízu v Gruzínsku. Mandát OZEÚ sa postupne predlžoval, naposledy rozhodnutím Rady (SZBP) 2021/285 (2), a jeho platnosť má uplynúť 28. februára 2022.
                  
               
                     (3)
                  
                  
                     Mandát OZEÚ by sa mal predĺžiť o ďalšie obdobie šiestich mesiacov a mala by sa stanoviť nová finančná referenčná suma na obdobie od 1. marca 2022 do 31. augusta 2022.
                  
               
                     (4)
                  
                  
                     OZEÚ bude svoj mandát vykonávať v situácii, ktorá sa môže zhoršiť a ktorá by mohla ohroziť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/907 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Osobitný zástupca Európskej únie
                           Mandát pána Toiva KLAARA ako osobitného zástupcu Európskej únie (ďalej len „OZEÚ“) pre Zakaukazsko a pre krízu v Gruzínsku (Zakaukazsko) sa predlžuje do 31. augusta 2022. Rada môže na základe posúdenia Politického a bezpečnostného výboru (ďalej len „PBV“) a na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) rozhodnúť, že sa mandát OZEÚ skončí skôr.“
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Finančná referenčná suma určená na úhradu výdavkov spojených s mandátom OZEÚ v období od 1. marca 2022 do 31. augusta 2022 je 1 462 000 EUR.“
                     
                  
                        3.
                     
                     
                        V článku 14 prvom odseku sa druhá veta nahrádza takto:
                        „OZEÚ predloží Rade, VP a Komisii do 31. mája 2022 pravidelné správy o pokroku a záverečnú komplexnú správu o vykonávaní mandátu.“
                     
                  
         
            Článok 2
            Nadobudnutie účinnosti
            Toto rozhodnutie nadobúda účinnosť dňom jeho prijatia.
         
         
            V Bruseli 21. februára 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2017/2071 z 13. novembra 2017, ktorým sa vymenúva osobitný zástupca Európskej únie pre Zakaukazsko a pre krízu v Gruzínsku (Ú. v. EÚ L 295, 14.11.2017, s. 55).
         
            (2)  Rozhodnutie Rady (SZBP) 2021/285 z 22. februára 2021, ktorým sa mení rozhodnutie (SZBP) 2018/907, ktorým sa predlžuje mandát osobitného zástupcu Európskej únie pre Zakaukazsko a pre krízu v Gruzínsku (Ú. v. EÚ L 62, 23.2.2021, s. 51).